
ТАЛДАМАЛЫҚ АНЫҚТАМА
«Жалағаш ауданының мәдениет және тілдерді дамыту бөлімінің 
«Қонысбек Қазантаев атындағы мәдениет үйі»  коммуналдық мемлекеттік қазыналық кәсіпорнының қызметіне жүргізілген сыбайлас жемқорлық тәуекелдерін ішкі талдау нәтижелері бойынша

Жалағаш кенті                                                                                6 қазан 2026 жыл

КІРІСПЕ БӨЛІМІ:
1. Сыбайлас жемқорлық тәуекелдеріне ішкі талдау объектісі болып                       «Жалағаш ауданының мәдениет және тілдерді дамыту бөлімінің «Қонысбек Қазантаев атындағы мәдениет үйі» коммуналдық мемлекеттік қазыналық кәсіпорнының қызметі (әрі қарай – Кәсіпорын) табылады.
2. Сыбайлас жемқорлық тәуекелдеріне ішкі талдау Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы №12 бұйрығымен бекітілген Сыбайлас жемқорлық тәуекелдеріне ішкі талдау жүргізудің үлгілік қағидаларына сәйкес жүргізілді.
3. Сыбайлас жемқорлық тәуекелдеріне ішкі талдауды кәсіпорынның 2026 жылғы 25 тамыздағы  № 88  бұйрығымен құрылған төмендегі құрамдағы жұмыс тобымен жүргізілді.
Әбуов Ерболат Ғабденұлы – кәсіпорын басшысы,  топ жетекшісі
Сулейменов Темирхан Кенжегараевич – кәсіпорынның кадр жөніндегі инспекторы, топ мүшесі
Қалыбаев Нұрбек Батырханұлы – кәсіпорынның заңгері, топ мүшесі
Қожамұратова Индира Нұрланбекқызы – кәсіпорынның әкімшісі, топ мүшесі.
	4. Сыбайлас жемқорлық тәуекелдеріне ішкі талдау 2026 жылдың 
1-30 қыркүйек аралығында жүргізілді.
	5. Сыбайлас жемқорлық тәуекелдерін ішкі талдаумен 2025 жылдың мамыр айы және 2026 жылдың тамыз айы аралығындағы кезең қамтылды.
	6. Кәсіпорын басшысы Е.Әбуовке сыбайлас жемқорлық тәуекелдеріне ішкі талдау жүргізу және жұмыс нәтижелері үшін басшылық, үйлестіру және жауапкершілік жүктелді. 

СИПАТТАМА БӨЛІМІ:
І.Талдау келесі бағыттар бойынша жүргізілді:
1) Кәсіпорынның қызметін қозғайтын нормативтік құқықтық актілерде (әрі қарай - НҚА) сыбайлас жемқорлық тәуекелдерін анықтау;
2) Кәсіпорынның ұйымдастырушылық-басқарушылық қызметіндегі сыбайлас жемқорлық тәуекелдерін анықтау.

Талданатын объект туралы мәліметтер:
Кәсіпорын қызметінің басты міндеті мәдениет саласында қызмет көрсету болып табылады. Көрсетілген мақсатты іске асыру үшін кәсіпорын келесі қызмет түрлерін жүзеге асырады:
- Қазақстан Республикасында аталып өтетін мерекелерді, концерттерді, фестиваль-конкурстарды, байқауларды, халықтық қолданбалы және бейнелеу өнерілерінің көрмесін ұйымдастыру;
- Семинарлар, конференциялар, көрмелер, және облыстық мәдениет саласындағы даму нысандарын ұйымдастыру;
- Аймақтық, облыстық, республикалық және халықаралық конкурстарға, фестивальдарға қатысу арқылы халық шығармашылығының үздік ұжымдарын насихаттау;
- Мәдени-демалыс қызмет орталығы саласында ұлттық мәдениеттің дамуына және сақталуына бағытталған әр түрлі мәдени акциялар, бағдарламалар мен инновациялық жобаларды қолдау.
	Мекен-жайы: Жалағаш кенті, Желтоқсан көшесі, №7.

ІІ. Кәсіпорынның қызметінде, оны ұйымдастыру-басқару қызметін реттейтін құқықтық актілер мен ішкі құжаттарға сыбайлас жемқорлық тәуекелдерін анықтау.
Сыбайлас жемқорлық тәуекелдерін ішкі талдау жұмыс тобы кодекстерді, заңдарды, нормативтік құқықтық актілерді, кәсіпорын өз қызметінде басшылыққа алатын құқықтық актілерді зерделеді.
- Қазақстан Республикасының Конституциясы;
- Қазақстан Республикасының Еңбек Кодексі;
- Қазақстан Республикасының Бюджет кодексі;
	- Қазақстан Республикасының Салық кодексі;
	- «Мемлекеттік мүлік туралы» Қазақстан Республикасының 2011 жылғы 
1 наурыздағы №413-IV Заңы;
	- «Сыбайлас жемқорлыққа қарсы іс-қимыл туралы» 2015 жылғы 
18 қарашадағы №410-V Қазақстан Республикасы Заңы; 
- Қазақстан Республикасының «Мәдениет туралы» Заңы;
- Қазақстан Республикасы Әкімшілік рәсімдік-процестік кодексі;
- Қазақстан Республикасының Азаматтық кодексi;
- «Қазақстан Республикасындағы жергілікті мемлекеттік басқару және 
өзін-өзі басқару туралы» Қазақстан Республикасының Заңы;
- «Арал өңіріндегі экологиялық қасірет салдарынан зардап шеккен азаматтарды әлеуметтік қорғау туралы» Қазақстан Республикасының 1992 жылғы 30 маусымдағы Заңы;
- «Қазақстан Республикасының шегінде мемлекеттік бюджет қаражаты есебінен ұсталатын мемлекеттік мекемелер қызметкерлерінің, сондай-ақ Қазақстан Республикасы Парламенті депутаттарының қызметтік іссапарлары туралы қағидаларды бекіту туралы» Қазақстан Республикасы Үкіметінің 2000 жылғы 22 қыркүйектегі №1428 қаулысы; 
- «Азаматтық қызметшілерге, мемлекеттік бюджет қаражаты есебінен ұсталатын ұйымдар қызметкерлеріне, қазыналық кәсіпорындар қызметкерлеріне еңбекақы төлеу жүйесі туралы» Қазақстан Республикасы Үкіметінің 2015 жылғы 31 желтоқсандағы №1193 қаулысы; 
- «Бюджет қаражаты есебінен, оның ішінде Шет мемлекеттерге қызметтік                  іс-сапарларға арналған шығыстарды өтеу қағидаларын бекіту туралы» Қазақстан Республикасы Үкіметінің 2018 жылғы 11 мамырдағы №256 қаулысы.
НҚА зерделеу нәтижесінде оларды сәйкесіздіктер мен сыбайлас жемқорлық тәуекелдер тудыратын деректер анықталмады.  
ІІІ. Персоналды басқару, оның ішінде сыбайлас жемқорлық тәуекелдеріне шалдыққан лауазымдарды айқындау.
3.1. Кадрлық құрам бойынша.
	2025 жылы қызметкерлерді басқару: штаттық бірлік   қызметкерлер саны -56.  Оның ішінде  шығармашылық қызметкерлер- 30,  есепші-2, тех қызметшілер  24.	
2026 жылдың қаңтар-тамыз аралығында: штаттық бірлік бойынша қызметкерлер саны-56.  Оның ішінде  шығармашылық қызметкерлер-30,  есепші-2, тех қызметшілер -24.
Теріс себептермен жұмыстан шығарылған қызметкерлер жоқ. Кәсіпорында кәсіби біліктіліктерін көтеру бойынша қайта даярлау курстарына жіберу және санаттарын көтерудің кестесі мен уақыты сақталған. 
Еңбек тәртібін бұзу фактісі бойынша  2025 жылдың мамыр-желтоқсан аралығында  9 кәсіпорын қызметкеріне «ескерту»,  2026 жылдың қаңтар-тамыз аралығында 6 кәсіпорын қызметкеріне «ескерту» түріндегі тәртіптік жаза қолданылған.
2025 жылғы мамыр - 2026 жылғы тамыз аралығында мерзімінен бұрын алынған тәртіптік жазалар жоқ.
Талдау жүргізілу кезінде сыбайлас жемқорлыққа қарсы заң бұзғандығы үшін сотталған немесе қылмыстық іс жасағандарды жұмысқа қабылдау фактілері анықталмаған. 
2025 жылғы мамыр - 2026 жылғы тамыз аралығында Кәсіпорында  «Сыбайлас жемқорлыққа қарсы іс-қимыл туралы» Қазақстан Республикасы Заңымен белгіленген шектеулерді сақтамау фактілері анықталған жоқ.

Сыбайлас жемқорлық тәуекелдеріне шалдыққан лауазымдар тізімі

	Сыбайлас жемқорлық
тәуекеліне шалдығуы мүмкін лауазым
	Сыбайлас жемқорлық тәуекелдері бар лауазымдық өкілеттіктер
	Сыбайлас
жемқорлық
тәуекелдері
	Сыбайлас
жемқорлық
тәуекелдерінің
деңгейі

	Кәсіпорын 
басшысы
	Тәртіптік теріс қылықтың түрін анықтау
	ҚР Еңбек кодексінің 64-бабына сәйкес тәртіптік теріс қылықтың түрлерін айқындап, нәтижесімен тәртіптік жаза қолдану көзделген.
Мәселен, жұмыскердің тәртіптік теріс қылық жасаған сәтте алынбаған тәртіптік жазасы болса, заңнама талаптарына сәйкес қатаң жазалар қолдану көрсетілген. Алайда, бұл талапты қасақана немесе абайсыздан есепке алмаған жағдайда жұмыскерге жеңіл тәртіптік жаза қолдануға мүмкіндік туындайды.
	төмен



ІV. Мүдделер қақтығысын реттеу.
2025 жылғы мамыр - 2026 жылғы тамыз аралығында Кәсіпорында мүдделер қақтығысы орын алмаған.
	V. Мемлекеттік қызметтер көрсету.
	Кәсіпорынмен мемлекеттік қызметтер көрсетілмейді.
	VІ.  Рұқсат беру функцияларын іске асыру.
	Кәсіпорынмен рұқсат беру функциясы жүзеге асырылмайды.
	VІІ.  Бақылау функцияларын жүзеге асыру:
	Кәсіпорынмен бақылау функцияларын жүзеге асырылмайды.
	VІІІ. Бюджет және қаржы қаражатын игеру және бөлу.
	- 2025 жылы –256301,0 мың теңге , игерілу пайызы 100%.
            - 2026 жылға -  275299,0 мың теңге қыркүйек айына дейін қарастырылған.
	ІХ.  Жеке және заңды тұлғалармен шарттар жасасу.
	-  2025 жылғы мамыр – желтоқсан аралығында – 0 шарт;
	-  2026 жылғы қаңтар-тамыз аралығында –0 шарт.
	Х. Ақпараттық жүйелерді әзірлеу және пайдалану.
	Кәсіпорында 2025-2026 жылдар аралығында атқарылған жұмыстар Қ.Қазантаев атындағы Мәдениет үйінің әлеуметтік фейсбук парақшасы арқылы жарияланып отырады.
	ХІ. Қонысбек Қазантаев атындағы  мәдениет үйінің ұйымдастырушылық – басқару қызметінен туындайтын өзге де мәселелер.
	11.1.  Жалпы құжат айналымы:
	-  2025 жылғы  мамыр – желтоқсан аралығында жалпы құжат саны – 448 (кіріс-315,шығыс-133). Кәсіпорын басшысы – 207 бұйрық шығарды. 
	- 2026 жылғы қаңтар-тамыз  айы аралығында жалпы құжат саны – 295 (кіріс-172, шығыс-123). Қаңтар-тамыз айларына 3 өтініш түскен. Кәсіпорын басшысы – 150 бұйрық шығарды.
	Өтініштер бойынша:
	2025 жылғы мамыр-желтоқсан аралығында – 1 өтініш.
[bookmark: _GoBack]	2026 жылғы қаңтар-тамыз аралығында - 3  өтініш.
	Келіп түскен өтініштер бойынша белгіленген мерзімде жауаптар жолданды.

	11.2. Сыбайлас жемқорлыққа қарсы мәдениет қалыптастыру бойынша:
	2025 жылғы 30 маусымда, 18 қыркүйекте, 24 қарашада Кәсіпорында сыбайлас жемқорлыққа қарсы мәдениетті қалыптастыру мақсатында комплаенс-офицер Т.Сулейменовпен құқықтық түсіндіру жұмыстары жүргізілді.
	2026 жылғы 19 наурызда, 12 маусымда, 16 қыркүйекте Кәсіпорында сыбайлас жемқорлыққа қарсы мәдениетті қалыптастыру мақсатында комплаенс-офицер Т.Сулейменовпен құқықтық түсіндіру жұмыстары жүргізілді.

	Талдау нәтижесінде Кәсіпорын қызметінде қолданылатын нормативтік-құқықтық актілерде және ұйымдастырушылық-басқарушылық қызметіндегі сыбайлас жемқорлық тәуекелдерін тудыратын сәйкессіздіктерді жою бойынша
ҰСЫНЫМДАР:
	1. Сыбайлас жемқорлық тәуекелдерін жою бойынша:
	1.1. «Сыбайлас жемқорлыққа қарсы іс-қимыл туралы» Қазақстан Республикасы Заңының талаптарын сақтау мақсатында құқықтық оқытулар, іс-шаралар ұйымдастыру.
          1.2. Қызмет барысында туындайтын сыйбайлас жемқорлық тәуекелдерін дер кезінде  анықтап, жою бойынша тиісті шаралар қабылдау.
          1.3. Қолданыстағы нормативтік құқықтық актілерге тұрақты түрде зерделеу жүргізіп, сыбайлас жемқорлық тәуекелдерін тудыратын сәйкессіздіктерді анықтау.
          2. Сыбайлас жемқорлық құқық бұзушылықтар жасауға ықпал ететін себептер мен жағдайларды жою жөніндегі іс-шаралар жоспарын құру.

	КЕЛІСІЛДІ

           Топ жетекшісі:
                Кәсіпорын басшысы                                                 Е. Әбуов 

            Топ мүшелері:
       Кадр жөніндегі инспектор                                                Т. Сулейменов 
 
                     Кәсіпорын заңгері                                                Н. Қалыбаев

                   Кәсіпорын әкімшісі                                                И. Қожамұратова 

Қарау және тиісті шаралар қабылдау үшін ұсынылды:
	

                  Кәсіпорын басшысы	                                          Е. Әбуов 






БЕКІТЕМІН
«Қ.Қазантаев атындағы 

кәсіпорны басшысы     
_____________Е. Әбуов
6 қазан 2026 жыл

